Jeste li znali da se ljudsko tijelo sastoji od gotovo 50 % mikroba?
To znači da pola stanica u našem tijelu
uopće nisu naše.
Pripadaju sićušnim, mikroskopskim organizmima koji se nalaze u nama.
Ako razmislite, uopće ne postojimo.
Nismo stvarni.
Izmišljeni smo.
O, ne, opet sam to učinila
Obična smo kolonija bakterija.
Znala sam to.
Jer si mi to već rekla.
Kad ti je zadnji put došlo
da raskopaš žulj na prstu?
DEZINFICIJENS ZA RUKE
- Jutros. - Jesi li to učinila?
Jesam.
Možda bismo opet trebale pokušati s terapijom izlaganja.
Nije to za mene.
U redu.
Piješ li lijek?
Katkad.
Moraš ga piti svaki dan kako bi djelovao. Znaš to.
O čemu razmišljaš?
O tome kako nije pošteno
da je vama i svakoj drugoj normalnoj osobi
svejedno što ste puni bakterija.
- Ne volim riječ „normalno”. - A ja riječi
koje zapisujete u notes i kojima me opisujete.
Ali ako je to istina...
Jasno, teško ti je,
ali te riječi odražavaju i činjenicu da si ti mnogo više
od svog OKP-a.
Pametna si, kreativna i obzirna.
Hvala, ali prestanite, molim vas.
Znači, željela bi da si kao normalni ljudi?
Ne.
Ubila bih da budem kao normalni ljudi.
NEMA KRAJA KORNJAČAMA
MARK HOLMES 5.12.1974. - 13.5.2016.
KAMP MARIGOLD BRIGHT
UTOČIŠTE ZA DJECU KOJA SU DOŽIVJELA GUBITAK
PREMA KNJIZI JOHNA GREENA
Onda, što misliš?
O čemu?
Holmsey, kosa mi je boje posramljenog plamenca.
Da, to nije dobro.
Ne mogu vjerovati da si to učinila.
Hrabro.
Daisy Ramirez slama srca, ne obećanja.
Misliš da si trebam tetovirati gležanj?
Ne mislim.
Moje novo djelo.
Njegovo novo djelo.
Zgodan je. Tko je to?
Mychal 101.
On je amalgam 100 ljudi po imenu Mychal,
sa slovom „Y”, kao i ja.
Sva ta lica stopila su se u njegovo.
Sto prvi Mychal.
Zdravo, Mychale 101.
Sad kad znam tehniku...
Tvoj želudac probavlja sendvič.
Napravit ću portret naše srednje.
Bakterije žvaču maslac od kikirikija i med.
Možeš ih osjetiti kako žive i umiru u tebi.
Tvoje je tijelo
dom golemom broju stranih organizama
koji će izazvati infekciju,
izazvati infekciju.
Holmsey, slušaš li me?
Slušam kakofoniju svog probavnog trakta.
Aza?
Da?
Kad si posljednji put vidjela Davisa?
Ne znam.
Znaš Davisa Picketta?
Da, zna ga odmalena.
- Što? - Iz kampa.
Preglasno je.
Zašto je tako glasno?
Glasni zvukovi iz abdomena mogu biti
znak zaraze bakterijom C. difficile.
Takve se zaraze mogu iznenada pogoršati.
Oštećenje crijevne ovojnice
uzrokuje izlijevanje bakterija u trbušnu šupljinu,
što dovodi do po život opasne upale.
Moraš promijeniti flaster.
Vjerojatno si zaražena.
Obradi ranu. Isperi je i očisti.
Promijeni flaster prije negoli se pogorša.
Moram do ormarića.
Ljudi se najčešće zaraze u bolnici.
Nisi bila u bolnici, ali vruće ti je i znojiš se.
Vjerojatno imaš vrućicu.
I ona je simptom zaraze.
Prestani, nemaš vrućicu.
Nemaš je. Još.
Kako si mogla zaboraviti promijeniti flaster?
Mislim da nisam.
Jesi, zaboravila si, a sad je kasno.
Zarazila si se i sad ćeš...
Opsesivne misli?
Da.
Sutra ćemo se družiti na pauzi za ručak, zar ne?
Hoću reći, doći ćeš po mene na pauzi?
- Može. - Hvala Bogu.
Vidimo se sutra. Volim te.
Bok.
SIMPTOMI ZARAZE BAKTERIJOM C. DIFFICILE
Nema mobitela na hodnicima, Aza.
Nema špijuniranja kćeri dok je u školi, mama.
Izgledaš umorno.
Dobro si?
Da.
Piješ li...
Da.
Želiš li u kino sutra popodne?
Jedva te vidim tijekom tjedna.
Već sam se dogovorila s Daisy.
Onda u nedjelju?
Možda.
Bok, ljudi.
Schopenhauer je jednom rekao: „Čovjek može raditi što želi,
ali ne može željeti što želi.”
Naši su motivi možda određeni,
ali na nama je kako ćemo postupiti.
Razmislite o ovome.
PROFESORICA NA SVEUČILIŠTU NORTHWESTERN
Ako mišu promijenite crijevni mikrobiom,
iznenada će početi tražiti drugu hranu...
Užasna vijest. Izvukla sam najkraću slamku,
što znači da moram glumiti činčilu Kennyja.
I to nakon Smrdljivice Beatrice.
Zato neka ovo bude pauza za pamćenje.
Zar zbilja?
Znaš da u Haroldu ne smiješ piti neprozirne tekućine.
Od vanilije je. Skoro je proziran.
Dobro.
Prazno.
Zadovoljna?
Zadovoljan, Harolde?
Da, jest.
Ako to išta znači,
tvoj tata se sigurno smiješi odozgo,
ponosan na to kako se brineš za njegov auto.
Radio ili CD?
CD, uvijek.
Od svih CD-ova koji su se mogli zaglaviti,
zaglavio se najbolji album u povijesti.
Žao mi je, gđo Jackson
Ozbiljan sam
Nisam vam htio rasplakati kćer
Ispričavam se bilijun puta
Žao mi je, gđo Jackson
Ozbiljan sam
Ozbiljan
Nisam vam htio rasplakati kćer
Ispričavam se bilijun puta
Nadam se da ćemo se osjećati Ovako zauvijek
- Zauvijek? - Zauvijek?
Zauvijek?
Zauvijek se ne čini dugo Dok ne odrasteš
I shvatiš da svakodnevna rutina Možda i nije loša
Gđo Jackson, imao sam dobre namjere Da barem mogu
Postati mađioničar I učiniti da tuga nestane
Mislim o sebi, o njoj, o njemu
Pitam se što se dogodilo onom osjećaju
Bok, Holly.
Vegetarijanski burger za moju damu, samo pecivo.
A za mene jedan ljuti teksaški burger.
S još više ljutine, ako je to moguće.
Imam loš dan.
Da pogodim, imate kupon?
Zapravo, imamo.
Nešto za piće?
Izgledamo li ti kao Rockefellerovi? Dvije vode.
Da mi niste dale napojnicu u sitnišu.
Davis je u vijestima?
NESTAO MILIJARDER
UDOVAC ILI ZLOČINAC?
Jer mu je tata nestao. Rekla sam ti.
Nisi me slušala?
- Milijarder Russell Pickett... - Slušaš li me sad?
Pickett Engineering radio je na golemom projektu
namijenjenom čišćenju rijeke White.
Projekt je predviđao proširenje tunela
i preusmjeravanje potoka.
Pickettu su vjerojatno dojavili
da je optužen za prijevaru i mito
te da je njegovo uhićenje neizbježno.
- Ajme. - G. Pickett je udovac, a ima dva sina,
Davisa i Nou.
Detektiv Dwight Allen izvijestio nas je o potrazi.
FBI nudi nagradu od 100 000 dolara svakomu tko ima informacije
koje vode do pronalaska g. Picketta.
- Čovječe! - Svi koji imaju važne informacije
- o ovoj istrazi neka se jave... - Čovječe!
Što misliš, tko se brine za Davisa i Nou?
Vjerojatno netko od njihovih zilijun sluga.
Bogati su. Bogati su uvijek dobro.
Mislim da ne kužiš poantu, a to je 100 000 dolara.
Što s tim?
Ti i Davis bili ste prijatelji.
Da, jedno ljeto u kampu za tužnu djecu.
Možda me se i ne sjeća.
Sjeća. Doživotno ste vezani.
A i nezaboravna si.
Čak i da se sjeća,
to ne znači da znam gdje je njegov tata.
Dobro, ali daje nam prednost nad svima.
Nismo u situaciji da odbijemo 100 000 dolara.
Trenutačno perem loptice za 8,40 dolara na sat.
Znaš li što je na lopticama?
Znaš li?
Pišalina.
Pišalina, Aza. Pišaka.
Da, u redu.
Iako se nadam
da ću se obogatiti pišući priče o Zvjezdanim ratovima,
ne mogu se osloniti samo na to.
Stoga, dugujemo sebi,
svojim obiteljima i svojoj budućnosti da pokušamo zaraditi tih sto somova.
Tim bismo novcem mogle naručiti sok.
Ne kužim kako je Russell Pickett mogao samo tako nestati.
Zar bogataši nemaju hrpu nadzornih kamera
na svojim posjedima?
Kako im nitko ne bi ukrao dragulje?
Zapravo, imaju samo jednu kameru.
Kako znaš?
Nakon kampa Davis me pozvao na svoj 13. rođendan.
Neki klinac mu je darovao kameru
jer je proučavao životinje
i njegov je tata
pred svima rekao da je ne može zadržati.
Zašto?
Zato što je „privatnost najvažnija stvar na svijetu
i ako je nemaš, nemaš ništa”.
Ne govoriš to klincu koji samo želi uživati u rođendanu
i ne biti tužan zbog mrtve mame.
Totalno.
Uglavnom, Davis se uzrujao
i tata mu je naposljetku dopustio da zadrži kameru.
Ne, ne naslanjaj se.
Oprosti.
Dobro. Onda...
Moramo se dočepati te kamere. Znaš li gdje ju je postavio?
Donekle.
Pomogli smo mu da je stavi na stablo blizu rijeke.
Holmsey, imamo trag.
- Što radiš? - Telefoniram.
Bok, Eric, Daisy je.
Da, zato i zovem.
Treba mi slobodno popodne.
Sigurna sam da imam...
Što uzrokuje jako zaraznu želučanu virozu?
Norovirus.
Sigurno norovirus.
Norovirus, sto posto.
Totalno je norovirus.
Hvala. Bok.
Imaš li još onaj kanu?
U ovoj je vodi bar 50 % mokraće.
To je dobra polovica.
Šalim se.
Ova voda vrvi bakterijama.
Kakav dan!
Sunce sja, kanu klizi,
a mi plovimo prema američkom snu.
Okoristit ćemo se tuđom nesrećom.
Možeš li malo lakše veslati? Prskaš me.
Oprosti.
Voda će te poprskati
i onda je samo pitanje vremena...
Znaš li da je ova rijeka jedini razlog
zašto Indianapolis postoji?
Pokušavaš mi odvratiti pažnju.
Da, ali jesi li znala taj podatak?
Bakterije uzrokuju giardijazu.
Kad je Indiana postala savezna država,
nisu se mogli složiti gdje bi glavni grad trebao biti.
Primijetili su da se točno u središtu države nalazi rijeka.
Rekli su: „Bumšakalaka, savršeno mjesto za glavni grad.”
Ali nakon što su objavili odluku,
shvatili su da je rijeka White duboka otprilike 15 cm
i da nema šanse da njome plove parobrodi.
Jako je dugo
Indianapolis bio najveći grad na svijetu
koji nije na plovnom putu.
Zapravo, to je jako zanimljivo.
Znala sam da će ti se svidjeti.
Vidi ti to, stigle smo!
Skoro!
PRIVATAN POSJED - ZABRANJEN PROLAZ
Možda je ovo doslovno znak da odemo kući.
Ne.
Uvjerljivo poricanje.
Kojim putom do kamere, Holmsey?
Nemam pojma.
Zašto nemaš onaj OKP kad sve zapažaš
i sjajna si detektivka,
kao u serijama koje moj tata gleda?
Izgleda li ti ovo poznato?
Ne? Samo šuma? Dobro.
Što radiš?
Svjetlosni mač.
Pokušaj.
Možeš ti to.
Wingardium Leviosa.
Ne. Pogrešan serijal. I znam da to znaš.
Možemo li, molim te, otići kući?
Ovo je bilo suludo traćenje...
Eno stabla.
I kamere.
To!
Što se događa tamo gore?
Nisam baš poznata po svojoj snazi.
Neće se sinkronizirati s mobitelom.
Bluetooth?
Da, uključila sam Bluetooth.
Što je?
- Nisam ga uključila. - Aza!
- Spojio se. - Da?
- Skidam fotke. - U redu.
Ne želim te uplašiti,
ali vozilo za golf ide otprilike u našem smjeru.
Kako misliš „otprilike”?
Mislim da obilazi posjed.
Sve je u redu. Opusti se.
Ne, nije u redu. Loše je. Definitivno nas je vidio.
- Samo trenutak. - Brzo!
- U redu. - Jesi?
- Da. - Imamo fotke?
U redu, dobro je.
Što ćemo sad?
Glumit ćemo dame u nevolji. Da.
Ne, nema šanse. Neću.
U redu je, bez brige.
Bože.
Tako.
Ne!
Što radite ovdje?
Osim što ometate posjed.
Zdravo. Hvala Bogu.
Plovile smo kanuom i udarile smo u stijenu.
Više stijena.
Kanu je počeo tonuti.
Jedva smo došle do obale.
Ali Aza je, sasvim slučajno,
prijateljica Davisa Picketta.
Možete li nas odvesti k njemu?
Bilo bi mi zadovoljstvo.
Hvala.
Jer zovem policiju ako ne poznaje tvoju prijateljicu.
Zabavno.
Kamp za tužnu djecu stvara doživotne veze, zar ne?
Treskamo se.
Davise, imaš posjetitelje.
Aza. Što radiš ovdje?
Bok, Davise.
Vidite? Rekla sam vam da se znaju.
Udarile smo u stijenu i nasukale se ispred tvoje vile.
Ispričavamo se na smetnji.
Pa, mislim da ću...
Obavit ću poziv.
Moram provjeriti je li kanu osiguran
kao što sam ti rekla.
Osiguranje?
Ispričavam se zbog Daisy.
Ona je...
Lav.
Znaš li što je ludo?
Baš sam mislio na tebe.
Stvarno?
Da, na vijestima stalno govore tatino puno ime,
Russell Davis Pickett.
A ja mislim: „Pa to je moje ime.”
To te podsjetilo na mene?
Rekla si da je tvoj tata želio
da imaš jedinstveno ime.
Zvuk koji je samo tvoj.
„Od A do Z i natrag.”
Ja sam samo „mlađi”.
Učinio me mlađim.
Tvoje te ime ne određuje.
Žao mi je zbog svega.
Vjerujem da će se uskoro pojaviti.
Nadam se, za Noino dobro,
ali moj tata je seronja.
Možda je to pogrešna riječ.
Kukavica je i kriminalac.
Vjerojatno je u švicarskim Alpama na masaži.
Hoćeš igrati sa mnom?
Može, ali prvo pozdravi moju prijateljicu. Sjećaš se Aze?
Što ima?
Bok, drago mi je što te vidim.
Trebala bih krenuti.
Trebaš li prijevoz kući? Lyle te može odvesti. Nije problem.
Može. Hvala.
Nadam se da ćemo se uskoro vidjeti, Aza.
- Rakun. - Rakun.
- Kojot. - Kojot.
Ponavljat ćeš sve što kažem ili...
Prestat ću ako ne pomaže.
- Rakun. - Rakun.
- Ništa. - Ništa.
Neću više. Gotova sam.
Ništa.
Ovo predugo traje.
Kojot.
Kojot jede rakuna.
Gle! To je on.
To je doslovno on. O, moj Bože!
Naravno, bježi odjeven u Burberry.
Moj Bože! Ovo je golemo otkriće.
Dobro, znamo da je otišao usred noći
jer kamera bilježi vrijeme i znamo da je imao torbu.
Ne znam kako nam to pomaže.
Ni ja.
Ali imamo nešto!
I srećom po nas, sviđaš se Daveu.
Družit ćemo se s njim i ući u utrobu zvijeri.
Vila je utroba. Ili je zvijer?
Ne znam. Nikad nisam kužila tu izreku.
Daisy, stvarno misliš da mu se sviđam?
Da. A i on se sviđa tebi.
- Ne sviđa mi se. - Sviđa ti se.
Preseksi je. Ti se šališ?
Pogledaj se, doslovno blistaš.
- Blistaš. - Čak i da blistam, a ne blistam...
- Ne kažem da blistam. - Blistaš.
To nije važno.
Nisam...
Ne mogu imati dečka, znaš to.
Ne, ne znam to. Zašto ne bi mogla?
Možda zato što se ovakva ne mogu nositi s konceptom veze?
Konce...
Razmjenjivanje tjelesnih tekućina moja je predodžba pakla.
A i kad si u vezi,
dečko te pita: „O čemu razmišljaš?”
A ti moraš odgovoriti: „Razmišljam o tebi, dušo.”
A zapravo razmišljaš o tome kako krave ne bi bile žive
bez mikrobioma u crijevima.
Što znači da krave ne postoje kao samostalni oblici života,
ali ne možeš to reći jer je čudno.
Moraš birati između laži i čudnoga.
Možeš time razbiti led na prvom spoju s Davisom.
Ja...
Gle, svakako je čudno, ali na najbolji mogući način.
Poput tebe, Holmsey.
Znaš što? Kad biste se poljubili,
kladim se da ne bi mislila o...
Osamdeset milijuna mikroba.
Što ako on ima bolje mikrobe?
Zar ne?
Da se poljubite, možda bi postala zdravija.
Možda.
Što ako dobiješ supermoći od njegovih mikroba?
Da. Moj Bože.
Bila je obična djevojka dok je nije poljubio milijarder.
A onda je postala Mikro Bianca...
- Kraljica Mikroba! - Prekini!
DAVIS PICKETT MLAĐI PRETRAŽI
RUSSEL PICKETT DONIRA GOLEM IZNOS ISTRAŽIVAČKOM PROJEKTU
OTKRIVENO PODMIĆIVANJE,
PICKETTOV NESTANAK SUMNJIV
POVREMENE MISLI - OBJAVA BROJ 281
„LIJEK ZA STRES JEST
NE RAZMIŠLJATI O NJEMU.”
„Lijek za stres jest
ne razmišljati o njemu.”
William James.
Kakvu je supermoć imao William James?
Ne mogu birati misli kao što ne mogu izabrati ime.
DAVIS JE USAMLJEN.
Budući da sad svi njuškaju,
vrijeme je da ugasim ovaj profil.
Ovo je „doviđenja”, moji prijatelji.
No, s druge strane,
nitko ne govori „doviđenja” ako te ne želi opet vidjeti.
- Bok, Aza, kako si? - Bok.
Dobro sam. Što ima?
Gle, ne želim upropastiti naše prijateljstvo
jer se sjajno slažemo i ne želim da bude čudno,
ali misliš li...
Slobodno mi reci „ne”,
neću se uvrijediti, ali...
Mislim da trenutačno ne mogu izlaziti ni s kim.
Ovo je neugodno.
Htio sam te pitati bi li Daisy htjela izaći sa mnom.
Ili je to suludo?
Ali i ti si super.
- Znaš... - Da, to je dobra ideja.
Trebao bi razgovarati s njom, ne sa mnom, ali samo naprijed.
Ovo je neugodno. Neugodno mi je.
Ne. I ti si prelijepa.
Ali nju poznajem od...
Ne, sve je u redu.
Valjda ima smisla.
Već me mjesecima želi.
Stvarno?
Kako znaš?
Imam oči.
Što ćeš mu reći?
Da pristajem.
Jedan spoj ne može škoditi.
Mychal i ja možemo izaći s tobom i Davisom.
Svi ćemo doći u vilu,
ja ću pronjuškati, a ti i Davis ćete...
Hej.
Što je...
Glazba iz pornića.
Dobro.
Čak i da pristanem, Davis me nije pozvao na spoj.
Aza, ne moraš čekati da te dečko pozove van.
Što si ti, sluškinja?
Pošalji mu poruku da prijatelji
idu na burgere za vikend.
Pristat će, vjeruj mi.
Pošalji mu poruku odmah.
U sedam sati?
- Je li to u redu? - Da, naravno.
Da mu napišem „19 h”? Ili će znati...
Ne idemo na doručak.
U redu.
Totalno opuštena poruka.
MOŽE, VIDIMO SE
- Je li to brz odgovor? - Da.
- Što ćemo odjenuti? - Večernje haljine. Dobro jutro.
Jesi li kad dobila fotku kite?
Ono, vidjela sam je.
Naravno da si je vidjela.
Pitam te jesi li kad dobila fotku kite koju nisi tražila.
Kao uvod.
„Drago mi je. Ja sam penis.”
Ne, nisam.
Jedan mi ju je obožavatelj poslao.
Kakav to mentalni sklop mora biti?
„Uživao sam čitajući tvoju priču
o romansi između Reya i Chewbacce
u Tul'karevom brodu.
Stoga, kao zahvalu autorici,
šaljem fotku svog mlohavog penisa.”
Bok, cure.
Bok.
Što gledate?
- Društvene mreže. - Samo smo...
- Društvene platforme. - Mreže.
Baš ste se skockale za Applebee's.
Urnebesno.
- Idemo na dvostruki spoj. - Daisy.
Što je? To nije tajna.
Sranje, bila je?
S kim?
- S Mychalom i Davisom. - Davisom Pickettom?
Da. Bok, mama.
Dobro.
Izgledaš divno. Sviđa mi se ruž.
Skini ruž.
- Bok. - Što ima?
- Bok. - Bok.
- Kako si?
Bok.
Ne još.
- Često dolazite ovamo? - Stalne su gošće.
Gdje još možeš pojesti škampe, piletinu
i pileću quesadillu?
I četiri Dr Peppersa.
Davise, kupon ne pokriva
- i pića. - Počastit ćemo se.
Dr Pepper ti je omiljen?
Sjećaš se?
Mychal je poslao jedan od svojih portreta
na veliku izložbu koja će biti u napuštenim tunelima.
Zakon.
Mislim da me neće izabrati.
Sigurno hoće. Jako si darovit...
Znojiš se i svi vide da se znojiš.
Vjerojatno misle da si znojna nakaza.
Aza, kako je biti prijatelj s književnom ikonom?
Mislim da me 80 000 čitatelja ne čini ikonom.
A i Aza nije pročitala nijednu moju priču. Ne voli Zvjezdane ratove.
Jesi li danas promijenila flaster?
Da, jesam.
Jesi li sigurna?
Zar ne, Holmsey?
Reci nešto. Bilo što.
- Tako je. - Da.
A imate i druge slične interese.
- Kao... - Da.
Nema razloga da ga ne promijeniš.
Idi ga promijeniti i riješi to.
Odmah se vraćam.
Uglavnom...
Zaražena je. Zaražena si.
Bakterije se množe u tebi.
DEZINFICIJENS ZA RUKE
Poduzmi nešto.
Hej, samo te provjeravam.
Izgleda li ti ovo zaraženo?
Izgleda isto kao i svaki put kad si mi ga pokazala.
- Sigurno misli da sam luda. - Ne misli.
Aza, kunem se Bogom, toliko je zaljubljen
da bi mogla pišati iz ušiju
i svejedno bi mu se sviđala.
Pozvao nas je k sebi na druženje, ali ako ti je to previše...
Nije. Idemo.
U redu. Dobro.
Pretražit ću tu vilu kao Nancy Drew.
- Dobro došli. - Molim?
Isuse Bože! Je li to Keith Haring?
Imaš Picassa! I Basquiata!
Ne! Je li to bila jeka?
Buraz, ovo je ludnica. Čekaj malo. Basquiat.
Basquiat! Zakon.
- Mychale, diši. - Oprosti.
Smijemo li razgledati?
Daisy!
Ne, hoću reći...
Budimo iskreni, ionako svi jedva čekamo biti sami, zar ne?
- Da, radite što god želite. - Ozbiljno?
- Možemo... - Rekao je „što god želite”.
Može.
A ova?
To je Raymond Pettibon.
Poznat je po surferima,
ali ja volim spirale.
Najprije se bavio glazbom.
Svirao je u Black Flagu na samim počecima.
Super mi je.
Ne govoriš mnogo, zar ne?
Katkad mi se kotačići zaglave.
Samo reci što misliš.
To nije nešto što inače radim.
- Stvarno želiš znati? - Da.
Razmišljala sam o tome kako sam samo maleni organizam
na ovom golemom svijetu.
Pomalo me plaši činjenica da ono što smatram „sobom”
zapravo nije pod mojom kontrolom.
Kako to misliš?
Postoji jedan parazit.
Raste samo u ribljim očima,
a razmnožava se samo unutar ptičjeg želuca.
Kad je spreman za parenje,
zaražene ribe odjednom počnu plivati do površine vode.
Doslovce žele da ih ptice pojedu.
Na kraju se to i dogodi.
Parazit ih je cijelo vrijeme kontrolirao.
Katkad se osjećam kao ta riba.
Ne kontroliram svoje tijelo.
Ne kontroliram svoje misli.
Sviđa mi se tvoj mozak.
Pjevuši.
Gdje si to naučila?
Od profesorice filozofije, Lucije Abbott.
Gledala sam njezin nastup na TED-u desetak puta.
Predaje na Northwesternu.
Imam glup san da ću pohađati to sveučilište i upisati njezin kolegij.
Zašto je to glup san?
Školarina je suludo visoka.
A tu je i život u Chicagu,
što bi mi bilo novo.
Nove stvari mi nisu jača strana.
I ja sam ti nova stvar
i prilično ti dobro ide.
Ti si staro-nova stvar.
To je drukčije.
„Staro-nova.”
To mi se sviđa.
Ako ga poljubiš, njegove će ti bakterije ući u usta.
Od njih ćeš se razboljeti.
O čemu ti razmišljaš?
Stvarno želiš znati?
Da.
U redu.
Mislio sam: „Nadam se da nije ovdje zbog nagrade.”
Davise, nisam.
- Kunem se. - Aza.
Znam zašto ste neki dan bile u šumi.
Tražile ste kameru, zar ne?
Provjerio sam je.
Imam fotku kako odlazi s torbom.
Nije mi bilo stalo do nagrade.
Daisy i ja smo...
Shvatio sam da je to posve rješiv problem.
Što radiš?
Samo trenutak.
Voliš guštere?
Ne, moj tata ih voli.
Iako, to nije gušter. To je tuatara.
Što?
Ne znam, potomak neke životinje stare 200 milijuna godina za koju moj tata
vjeruje da skriva tajnu dugovječnosti.
Više možeš saznati
u Centru za tuatare,
kojem je moj otac ostavio većinu nasljedstva.
- To je suludo. - Znaš li što je još gore?
Novac neće otići na brigu o njima,
nego na užasne pokuse kojima proučavaju njihove stanice.
Ovo je za tebe.
SMRZNUTA JAGODA
Hvala.
Otvori tek kad dođeš kući.
A ako me i dalje budeš željela vidjeti, nazovi me.
Ili pošalji poruku ili što god za što ljudi kažu da je opušteno.
U redu.
Idem naći Daisy.
Kasno je.
Daisy?
Mychale?
Hej.
Samo smo...
Tražili smo vas!
- Da. - Niste bili ovdje.
Pronašli ste nas.
- Idemo? - Da.
- Super. - Da vidim...
Aza, kasno si se vratila.
Znam, oprosti. Gužva u prometu.
- Kako je prošao spoj? - Presvlačim se.
Laku noć. Čujemo se ujutro. Volim te.
NE RAZUMIJEM
MOJ TATA SKRIVA NOVAC POSVUDA
KAO ŠTO ALKOHOLIČARI SKRIVAJU BOCE ALKOHOLA
GLEDAJ NA TO KAO NA NAGRADU
PODIJELI NOVAC S DAISY AKO ŽELIŠ
NE MOGU GA ZADRŽATI.
ZAŠTO NE?
IONAKO JE TREBAO BITI UTROŠEN NA ZLOSTAVLJANJE TUATARA
SAD KAD SMO RIJEŠILI NAGRADU...
MOŽEMO ISTRAŽITI JE LI OVO IZMEĐU NAS
NEŠTO STVARNO.
Drago mi je što si ovdje. Želim ti mnogo toga reći.
Šok. Slušaj...
Oprosti zbog sinoć. Nije bilo kul.
Nema veze. Daisy...
Kao drugo, znam.
Trebala sam pronjuškati,
a na kraju nisam.
Ali Mychal je nevjerojatan.
I želim čuti sve o tome, ali...
Prva soba u koju smo zalutali imala je kamin s daljinskim upravljačem.
Sljedeće što znam bilo je da smo se mazili na kauču
koji je bio umjetničko djelo.
Jedno je vodilo drugome i dopustila sam mu...
Daisy!
Otvori i pogledaj.
Više volim smrznutu borovnicu.
Samo pogledaj.
Što je ovo?
Davis mi ga je dao.
Ne znam ima li to smisla ni je li etično. Ne...
Ne, ne.
Bar jedanput u životu, Aza, ne razmišljaj previše.
Nisam ti trebala reći da si bogata?
Onda ću zadržati tvoju polovicu.
Čekaj!
Pola je moje?
Unutra je 50 somova za svaku.
Misliš li da ga možemo zadržati?
Naravno da ga možemo zadržati!
Holmsey, odustajem od koncepta
da je plemenito odbiti novac.
Ovo će nam promijeniti živote.
Ići ću na fakultet. Ne u večernju školu.
Nije dovoljno za cijeli faks.
Znam, kraljice pesimizma.
Ali puno će nam lakše biti plaćati školarinu.
Aza, mogla bi ići na Northwestern.
Mama ne smije znati za novac.
Naravno! Ja bih ga morala podijeliti sa sestrom.
Ne!
Prihvati činjenicu da je svemir
izuzetno dobar prema nama i pokušaj se uživjeti.
Pokušat ću.
Idemo na najbolju hranu u Indianapolisu.
Bok, Holly.
Dvije čaše crnog vina. Slavimo.
- Dobar pokušaj. - U redu.
Dobro, koji vam je najbolji odrezak?
Goveđi hrbat sa škampima i parmezanom je najpopularniji.
Vau! Dobro.
Ja ću uobičajeni ljuti teksaški burger,
ali s kolutićima luka kao prilogom.
Znam da se to dodatno plaća.
- A ti? - Vegetarijanski burger.
- Bez rajčice, sira, majoneze, luka... - Sve znam.
- Imate li kupon? - Ne.
Ne danas, Holly. Ne danas.
IDEJE ZA SLATKE PORUKE DEČKU
Što je to?
Nije li fantastičan? Zvat ću ga Liam.
Mislila sam da štedimo za fakultet.
I štedimo. Uglavnom.
Ali cjenkala sam se i spustila cijenu s 10 000 na 8400,
tako da sam zaradila.
Nisi zaradila ama baš ništa.
Ti već imaš auto.
- Samo kažem. - U redu.
Mychal je upao na izložbu. Održava se za nekoliko tjedana.
Znam da su ti prljavi tuneli možda previše,
ali možeš li ići sa mnom?
PODZEMNA UMJETNOST PETAK 26.3.2023. U 19 H
Možda.
Mychal se želi naći prije škole.
Sviđa mi se koliko mu se sviđam.
BOK
Kako da te nacrtam ako se stalno mičeš?
Miruj, curo.
Ti miruj.
To nema smisla.
ŽELIM TE OPET VIDJETI
Mirujem.
ALI SAMO DA ZNAŠ
NEMAM ISKUSTVA S VEZAMA
TO JE U REDU
NE ZANIMA ME VEZA
ŠTO TE ONDA ZANIMA?
TI
ŽELIŠ SE DRUŽITI VEČERAS?
Aza, možeš li se barem pretvarati da igraš?
Oprostite, g. Adler.
U redu, nastavite.
Mama.
Mama?
Prestani.
- Užasan si! - Bok.
Bok, dušo.
Ovo je Evan, brat moje prijateljice Debbie.
Ti si sigurno Aza.
Čuo sam mnogo lijepog o tebi.
Evan je građevinac.
Svratio je da vidi možemo li od garaže napraviti spavaću.
Što će nam još jedna spavaća? Ne dolaze nam gosti.
Mislila sam da bi je ti htjela.
- U budućnosti. - Kad budem išla na faks?
Ostavit ću vas nasamo.
Bilo mi je drago, Aza.
- Vidimo se. - Hvala ti.
Bok.
- Želiš da živim u garaži? - Ne.
Zapravo, da, ali to ne bi bila garaža.
Imala bi vlastiti stan.
Misliš da sam previše luda da živim sama?
Aza, to je bila samo zamisao.
Da vidim koliko bi stajalo.
Sveučilište u Indiani je blizu i kvalitetno je...
Kužim.
Večeras idem Davisu. Doći će po mene.
Kao da smo opet u kampu i sjedimo kraj jezera.
Vidiš onu zvijezdu?
Onu na osami?
Da, mislim da je vidim.
To je Tau Ceti.
Dva planeta
u njezinu sustavu možda su nastanjiva.
Vjerojatno nisu, samo možda.
Moja omiljena zvijezda.
Zašto?
Volim je gledati
i razmišljati kako netko ondje isto tako promatra naše Sunce.
Kakvo je bilo prije 12 godina.
U svjetlu koje vide moja mama ima još pet godina života.
A ti i ja smo djeca.
U svjetlu koje vide tata mi je upravo kupio prvi tricikl.
Idemo u park, gleda me kako ga vozim
i govori mi da vozim prebrzo, toliko da me jedva vidi.
U svjetlu koje vide, pred nama je i najbolje i najgore.
Kako to da mi je tako lako razgovarati s tobom?
Ne znam.
Možda zato što su nam srca slomljena na istim mjestima.
Želiš se okupati?
- Okreni se. - U redu.
Možeš pogledati.
Bok.
Imaš li nešto važno u srijedu?
Ne.
Zašto?
Nadao sam se da ću te uvjeriti da ne odeš u školu.
Želim te nekamo odvesti.
Kamo?
To je iznenađenje.
HEJ... MOGU LI SAMO REĆI
SVIĐA MI SE TVOJE TIJELO
ŠTO TI SE NA NJEMU SVIĐA?
SVIĐAJU MI SE TVOJE NOGE
SVIĐAJU MI SE TVOJI DLANOVI
MENI SE SVIĐAJU TVOJE RUKE
PRETANKE SU
DJELUJU SNAŽNO
SVIĐA MI SE I TVOJA GUZA
NISAM TO TREBAO REĆI?
ODMAH SAM POŽALIO ŠTO SAM TO REKAO
NE, BILO JE JAKO OPUŠTENO I ELEGANTNO
LAKU NOĆ, AZA
VIDIMO SE USKORO
LAKU NOĆ, DAVISE
Sladak je i pametan.
I to ne samo zato što pohađa skupu privatnu školu.
Zbog njega osjećam kao da bi se netko mogao zaljubiti u mene.
Ti to ne misliš?
I dalje sam luda, ako to pitate.
Tu se ništa nije promijenilo.
Željela bih da ne rabiš riječ „luda”
kad govoriš o mentalnom zdravlju.
Možeš li reći „hrabra”?
Bože, totalno psihijatrijska fora.
Gle, Aza, mnogi ljudi s poremećajima
u sretnim su vezama.
Da, ali kako da imam dečka ako ga ne želim poljubiti?
Intimnost s drugom osobom plaši baš sve,
a pogotovo ljude koji su već izgubili voljenu osobu.
Što je?
Ovo nema veze sa smrću mog oca.
Ne vrti se sve oko njega.
Ali bojiš se biti bliska s tim dečkom,
tako da mislim da ima veze s njim.
Bio je bolji prema meni od mame.
Nisam osjećala da ne valjam.
Rekao bi mi:
„S pravom se brineš.
Život je težak.”
Možemo li se vratiti na slatkog dečka?
Aza, bit ću iskrena.
Mislim da usporavaš napredak
time što odbijaš redovito piti lijek.
A mislim da će to naštetiti
i izgledima za vezu s tim slatkim i pametnim dečkom.
Ne sviđa mi se to.
Pomisao da moram piti tablete da bih bila prava ja.
Nisi li rekla da bi ubila za um koji se može opustiti?
A vi ste rekli da je moj um ono što me čini ovakvom osobom.
A ne moj um na tabletama.
Pravi paradoks, zar ne?
Netko je pred vratima.
Bok.
- Došla sam se družiti s tvojim bratom. - Da, znam.
Cijelo jutro isprobava što će obući.
Davise, stigla ti je djevojka.
- Nisam mu djevojka. - Naravno.
Mogu ti nešto pokazati?
Davis je rekao da tražite mog tatu.
Ne, nije tako.
- Hoću reći... - Vidi ovo.
- Dopuštenje? - Pogledaj otraga.
To je njegov rukopis.
„Maldivi, Kosovo, Kambodža.
Joggerovo ušće”?
Davis kaže da su to države u kojima se ljudi skrivaju
kad ih traže u Americi.
Ali ne znam što je Joggerovo ušće.
Zvuči li ti poznato?
Ne.
Žao mi je, Noah.
U redu.
Bok. Oprosti što si čekala.
Razmišljao sam o tome
mogu li isfurati ovu vestu.
- Sviđa mi se. - Ne možeš.
Jesi li spremna?
- Imaš vlastiti avion? - Ne, moj otac ga ima.
Ali nema ga, tako da...
- I imaš pilota na raspolaganju? - Gledaš ga.
Možeš dobiti dozvolu sa 16.
Voilà.
Aza, šalim se. Ovo je Richard, pravi pilot.
- Bok. - Bok.
Bogdaj, Richarde.
MAMA, DRUŽIT ĆU SE S DAISY POSLIJE ŠKOLE
DOĆI ĆU KASNO
Ideš? Hajde.
Molim?
Damo i gospodine,
uskoro ćemo sletjeti u Chicago.
Chicago?
Richarde, to je trebalo biti iznenađenje.
Što radimo u Chicagu?
Iznenađenje.
Rekla si da sanjaš o Northwesternu,
no da ti nove stvari nisu jača strana.
Ako vidiš sveučilište, više ti neće biti novo.
Nego staro-novo.
Idemo u obilazak kampusa?
Ne baš.
Hajde.
Ne mogu vjerovati da je profesorica Abbott ondje.
U redu.
Imamo 90 minuta. Objasnimo koncept slobodne volje.
Ti što jedeš Doritose.
Zašto?
Jedeš zato što si gladna?
Zato što reklame funkcioniraju?
Ili zato što postoji samo jedan svijet
u kojem je sve unaprijed određeno
i u kojem moraš pohađati ovaj kolegij?
U materijalima koje smo trebali pročitati
piše: „Sloboda volje se podrazumijeva.”
Mogla sam odabrati bilo što, ali odabrala sam Doritose.
Pročitala si materijale. Sjajno.
Ako pretpostavimo da je Kant bio u pravu, možda nam ne treba svih 90 minuta.
Ali Kant je pisao o tome u 18. stoljeću, zar ne?
A sad imamo sve te spravice za testiranje mozga.
Godine 2008. ispitanici su morali odabrati hoće li pritisnuti gumb
desnom ili lijevom rukom.
Znanstvenici su otkrili da mogu sa stopostotnom točnošću predvidjeti
koju će ruku ispitanici odabrati
sedam sekundi prije ispitanikove odluke.
Opet ću vas pitati.
Kad si odlučila jesti Doritose?
I tko je to odlučio?
Nemam pojma.
Teško je to definirati.
- Moram upisati ovaj kolegij. - Što je sloboda izbora
u svijetu u kojem je izbor beskrajan
i oblikovan kulturom?
Zna kako pretvoriti stare i dosadne filozofske probleme
u nešto što je jako aktualno.
Moj Bože.
Dobro.
Zašto se skrivamo?
Zato što je ondje.
Razgovaraj s njom.
- Što da joj kažem? - Aza.
Možeš ti to.
Zdravo, profesorice Abbott.
Htjela sam se predstaviti.
Ja sam Aza Holmes i ja sam...
vaša obožavateljica.
Moja si studentica?
Ne, još sam u srednjoj školi. Ovdje sam u posjetu.
Zbog vas želim doći ovamo.
Mislim da ste najpametnija osoba na svijetu.
Puno ti hvala, ali vjeruj mi da nije tako.
Bilo mi je drago.
Profesorice Abbott?
Da?
Bojim se da nisam stvarna.
Zašto?
Kao što ste rekli.
Mnoge moje misli i postupci ne čine mi se mojima.
Ne želim tako razmišljati ni činiti.
A kad potražim tvorca svojih misli, pravu sebe,
ne mogu je pronaći.
Znate one babuške?
Kad ih otvorite, šuplje su
i unutra je manja figura.
I naposljetku dođete do najmanje
koja nije šuplja?
Kod mene nema te koja nije šuplja.
Samo su sve manje i manje.
To me podsjeća na staru priču.
Jedan poznati znanstvenik
držao je predavanje o astronomiji pred velikim brojem ljudi.
Govorio je o tome kako Zemlja kruži oko Sunca,
Sunce oko galaktike i tako dalje.
Kad je završio,
jedna je starica podigla ruku i rekla:
„Profesore, uz dužno poštovanje, ovo je hrpa gluposti.
Prava je istina da Zemlja počiva na leđima goleme kornjače.”
Poznati znanstvenik samodopadno se nasmiješio i rekao:
„A na čemu kornjača počiva?”
Žena odgovori:
„Na oklopu još veće kornjače, naravno.”
A znanstvenik će: „A ta kornjača?”
Na to će žena: „Zar ne shvaćate?
Nema kraja kornjačama.”
Ti zamišljaš pravo ja,
koje postoji neovisno o okolnostima,
kao kornjaču na samom dnu.
Ali možda nema kraja kornjačama.
Možda si beskonačna.
I mislim da te tvoje sumnje čine više, a ne manje stvarnom.
Snaći ćeš se ovdje, Aza.
Kako je prošlo?
Njegove bakterije upravo se spajaju s tvojim bakterijama.
Nije važno.
Ljudi se stalno ljube.
Milijuni njegovih organizama upravo ulaze u tvoje tijelo.
Hej.
Je li sve u redu?
Da, samo...
Hvata me mučnina.
Odmah se vraćam.
Što ti je bilo?
Sve si pokvarila time što si mu dopustila
da ti gurne jezik u usta.
Zašto ne funkcionira?
Zaražena si.
Moraš ubiti bakterije. Smjesta.
Začepi!
Ubij ih. Ubij sve bakterije.
Ubij njegovu slinu.
Znaš što moraš učiniti. Učini to.
Aza, što se događa?
Kad zaglavim u mislima...
ne razmišljam samo o onim zanimljivim ribama.
U redu.
Najviše se bojim bakterija.
Uvijek se brinem da ću se zaraziti,
a kad se počnem brinuti, ne mogu prestati.
Zato mi se toliko svidjela tvoja slika.
Jer su mi misli takve.
Spiralne su.
Sad razmišljaš o tome jesi li zaražena?
Tako nekako.
Zbog tvog poljupca.
Ne moramo se ljubiti. Možemo ići polako.
Ne shvaćaš.
To nije logično.
Kao da živim s demonom.
Možda ti to sad ne smeta, ali neće zauvijek biti tako.
Ali nije zauvijek.
Nego sada.
Hvala Bogu. Gdje si bila?
Zašto se ne javljaš?
Bila sam s Davisom.
Svaki te dan u isto vrijeme vidim u školi, Aza.
Stvarno si mislila da neću saznati?
Ne znam, valjda me nije bilo briga.
- Kamo ste otišli? - Otišli smo u Chicago.
U Chicago?
Kog ste vraga radili u Chicagu?
Nije me oteo, htjela sam.
Nije me briga što si htjela.
Što da ti se nešto dogodilo, a ja ne znam gdje si?
Što da su te misli uznemirile, a nema me da te smirim?
Misliš da me smiruješ?
Kako, mama?
Znaš li zašto me Davis danas odveo u Chicago?
Da vidim Northwestern.
Jer on misli da mogu studirati sama
u drugoj državi.
Misli da mogu studirati što želim
i živjeti u studentskom domu.
Možda griješi. Možda ne mogu.
Ali znaš li koliko je dobar osjećaj napokon imati nekoga
tko misli da mogu?
Aza!
DAISY! - HOLMSEY! IMAM 100 000 PREGLEDA!
SUTRA SLAVLJE KOD MYCHALA! POZOVI DAVISA!
„JA ODLUČUJEM, A NE MOJA VOLJA”
WOOKIEJI SU LJUDI PRIČA DAISY R.
VRUĆI REY
„Chewie i ja bili smo na Tatooineu, gdje smo se zaustavili ukrcati teret.
Naravno, Ayala je bila sa mnom. Najbolja prijateljica i najveći teret.”
WOOKIEJEVA GREŠKA
„Ayala je prošla prstima kroz plavu kosu i iščupala vlas.
To je radila kad je bila nervozna, ali stalno je bila nervozna.”
LIKOVI REY - CHEWIE - AYALA
„Ayali ništa nije polazilo za rukom.
Što se više brinula, to je bilo sve gore.”
WOOKIEJI I MLIJEKO
„Ayala se podsmjehnula na moj novi Speeder Bike.
'Mislila sam da štediš.'
Ayala je dobila Landspeeder od roditelja. Nije imala pojma.
Ayala nije bila loša osoba. Samo beskorisna.”
MOGU LI TE USKORO VIDJETI?
AZA?
HALO?
MOLIM TE, ODGOVORI MI
OPROSTI - POKUŠAT ĆU
Holmsey!
Gdje si cijeli dan?
Mogu li s tobom do Mychala? Mama mi je uzela auto.
Želim znati sve o spoju.
Ne kužim.
Odveo te u Chicago.
Provela si najromantičniji dan u povijesti.
A sad ga ne želiš vidjeti?
Nešto se sigurno dogodilo.
Jeste li se prasnuli?
Ne. Rekla sam ti da se ništa nije dogodilo.
Da, ali to nema smisla. Sigurna sam...
Da sam uprskala?
Što?
Ne.
Jedva da si mi izmijenila ime.
Čitala si priče?
Da, čitala sam priče!
Najbolja si mi prijateljica. Nisi mislila da hoću?
Ne, nisam.
Jer ih pišem od 11. godine,
a nisi pročitala nijednu.
Molim? Nikad me nisi to tražila.
Ne bih te trebala to tražiti.
Drugi bi najbolji prijatelji
nakratko prestali razmišljati
o svojem umu i obratili pažnju na tuđe interese.
Stvorila sam je u sedmom razredu.
Da, to je bilo jadno od mene,
ali tako sam se nosila s najboljom frendicom koja...
Mychal kaže da si poput senfa.
Super si u malim količinama, ali previše tebe jednostavno je previše.
Kužim.
Jesi li ikad pomislila kako je meni?
Stalno sam uz tebe, ali ti nikad nisi uz mene.
Imaš pravo, od našeg si prijateljstva
dobila samo 50 somova i dečka.
Ali ne želiš sa mnom na izložbu.
Druge frendice...
Znam da imaš mentalnih problema,
ali jako si egocentrična.
Nisam egocentrična!
Kako se zovu moji starci?
Čime se bave?
Moje srednje ime?
Imam li kućne ljubimce?
Toliko si patološki neznatiželjna
da ni ne znaš koliko toga ne znaš.
- Imaš mačku. - Da.
Čestitam, Aza, imam mačku.
Imam je od pete godine. Kako se zove?
- Ne znam. - Nemaš pojma.
Nemaš pojma kako mi je jer nikad ne pitaš.
Misliš da ste siromašni,
ali imaš aparatić, auto, iPad i sva ta sranja.
Misliš li da je normalno imati kuću s vlastitom sobom?
Mamu da ti pomaže sa zadaćom?
Uzimaš sve to zdravo za gotovo.
A mene osuđuješ što sam kupila auto.
Trudim se to ignorirati i biti puna razumijevanja jer...
Prestani govoriti!
Isuse, deset godina nisi začepila!
Žao mi je ako sam ti naporna,
ali zamisli da si ja!
Zamisli da si toliko opterećena
i da ne možeš pobjeći!
Oprosti...
Da upotrijebim Mychalovu analogiju. Zamisli da jedeš samo senf!
Da ne jedeš ništa drugo!
Nisam to smjela reći.
Ako me toliko mrziš, prestani me ispitivati...
Pazi!
Jesi li dobro?
Mislim da jesam.
A ti?
Ozlijeđena si.
Aza, stani.
Ne miči se.
Aza!
Ne.
Hej. Jesi li dobro?
Uništen je.
Tatin auto.
Dušo, radim ovo već jako dugo.
Vjeruj mi, neće se ljutiti na tebe.
Trebam pomoć!
Hej, mala.
U bolnici si, ali sve će biti u redu.
Jako te volim.
Je li Daisy dobro?
Ima nekoliko šavova na čelu,
ali bit će dobro.
Uništila sam Harolda.
Znam, dušo.
Tata je volio taj auto.
Tata je volio tebe.
Jesam li dobro?
Ozlijedila si jetru, ali unutarnje krvarenje je blago.
- Krvarim iznutra? - Samo malo.
Dobra je vijest da ne trebaš operaciju.
Ostat ćeš par dana na promatranju.
Što?
Ne.
- Ne mogu ostati ovdje, mama. - Aza.
Molim te, učini nešto. Ne mogu ostati ovdje.
Moram ići kući.
Zarazit ću se C. difficileom.
- Nemaš je. - Vjerojatno je već imam.
Nemaš C. difficile.
Ljudi se zaraze njome u bolnici.
Ne mogu ostati ovdje.
- Ne mogu ostati ovdje! - Aza!
Jetra ti krvari! Ne možeš kući,
ali bit ću s tobom cijelo vrijeme.
- Obećavam. - Moram ići.
C. difficile ti napada tijelo.
Svuda je oko tebe.
Zaražena si.
Puna si bakterija koje se množe u tebi.
Ovladat će tobom, a ti to ne možeš zaustaviti.
Ne možeš.
Ne možeš imati dečka. Ne možeš ići na faks.
Ne možeš imati posao.
Ne možeš kontrolirati ni vlastiti mozak.
Ne možeš.
Znaš što moraš.
To je jedini način.
DEZINFICIJENS ZA RUKE
Hajde, ubij infekciju.
Moraš.
Molim te, misli na nešto drugo.
Mrzim biti zaglavljena u tebi!
Želiš se osjećati bolje? Znaš što moraš.
Pozlit će mi od toga.
Želiš umrijeti?
Ovo nije racionalno. Ovo je sada, nije zauvijek.
Ubij infekciju! Ubij je, smjesta!
Molim te, pusti me. Učinit ću bilo što.
Možeš dobiti ovo tijelo. Više ga ne želim.
Ja odlučujem, a ne moja volja.
Nećeš se osloboditi.
Opsjednuta si demonom!
Želiš li umrijeti?
Ne! Jer hoćeš.
Hoću. Hoćeš.
Aza! Što to radiš?
Ne, prestani.
- Aza, prestani! - Odvratna si.
- Gadiš mi se! - Sestro!
Ne opsjeda te demon.
Ti jesi demon.
Želiš li doručak?
Boli me želudac.
Morali su ga ispumpati.
Vjerojatno znaš od koga je.
BRZO OZDRAVI!
Nazvala sam dr. Singh.
Ne ljuti se na mene.
Nisam znala što učiniti.
Ne ljutim se.
Hvala ti, mama.
Kako se osjećaš?
Pa, ne baš sjajno.
Mislim da bi bilo dobro za tebe da se počnemo češće viđati.
Ne želim da predugo ostaneš sama sa svojim mislima.
- U redu. - Dobro.
Trebali bismo opet pokušati s terapijom izlaganja,
ali polako.
No, Aza, moraš piti lijek.
Ili ćemo naći drugi lijek koji ti bolje odgovara
i koji ćeš piti.
- Nijedan mi nije pomogao. - Nijedan ti nije još pomogao.
Ovdje smo zato što
Ovdje smo zato što smo ovdje
Ovdje smo zato što
Ovdje smo zato što smo ovdje
Ovdje smo zato što
Ovdje smo zato što smo ovdje
PROFESORICA NA SVEUČILIŠTU NORTHWESTERN
HVALA NA CVIJEĆU
- Bok. - Bok.
Oprosti što mi je toliko trebalo da se javim.
U redu je.
Samo... Trebalo mi je vremena.
Nedostajala si mi.
I ti si meni.
Razgovarao sam s tvojom mamom.
I bila je jako ljubazna...
Možda bi ga mogla poljubiti.
Bit će drukčije.
Ne. Nemoj ga poljubiti.
Razboljet ćeš se. Ići ćeš u bolnicu.
Tamo ćeš dobiti C. difficile.
- Tamo ćeš dobiti C. difficile. - Kako si?
Jesi li tu?
Da.
- Oprosti. - Pitao sam kako si.
Dobro sam.
Općenito.
Ali trenutačno baš i nisam.
Možeš li sjesti prekoputa mene?
Mislila sam da će mi biti bolje.
Pijem lijek i radim s dr. Singh.
Mislila sam da te možda mogu i poljubiti.
Mislim da mi je bolje.
Ali ne dovoljno.
Možemo li se dopisivati?
Samo...
Želim ljubav uživo.
Kako je bilo s Davisom?
Dobro.
Dođi.
Kad si počela imati opsesivne misli, bila sam zbunjena.
Bila si vesela djevojčica,
a onda si se počela bojati svega.
A ja ti nisam mogla pomoći.
Ali tvoj mi je tata pomogao.
Zvuči ludo, ali natjerao bi me da zurim u svoj odraz u zrcalu
i naglas si govorim sve ono dobro što sam učinila tijekom dana.
I pomoglo je.
Tih nekoliko minuta prije spavanja
osjećala sam se dobro.
Samo sam se zbog njega osjećala kao da sam ti dobra mama.
Sad ga nema i ne mogu se smiriti.
Cijeli se dan bojim
da će se dogoditi nešto loše.
Bojim se da ću te iznevjeriti.
- Nije tako. - U redu.
Mogu ja ako to želiš.
Ono sa zrcalom.
Možemo zajedno.
Ne, ne treba.
Hvala Bogu.
Zvučalo je čudno.
Aza, kad se garaža preuredi,
iznajmit ćemo je da ti platimo školarinu.
- Stvarno? - Ići ćeš na faks kamo god želiš.
Znaš li zašto?
Jer ti nikad ne odustaješ.
To volim kod tebe.
Koliko god da se bojiš, nikad ne odustaješ.
Mama, moram posuditi tvoj auto.
Davis je rekao da ga treba voljeti uživo, a trenutačno to ne mogu,
ali voljet ću svoju frendicu uživo, makar me to ubilo.
Kad si već govorimo stvari,
kad smo se Davis i ja počeli družiti, dao mi je 50 000 dolara.
Ide meni ili tuatarama,
tako da ću si platiti Northwestern.
Super. Bok.
POGUE'S RUN PROJEKT PICKETT ENGINEERINGA
Moraš biti ovdje zbog Daisy.
Moraš biti ovdje.
NIJE VAŽNO KAKO UMREŠ, NEGO KAKAV UMREŠ
- Bok, Aza. - Bok.
Pretpostavio sam da nećeš doći.
Žao mi je zbog nesreće i jetre.
Dobro sam.
Ovo je zakon.
Ne kužim se u umjetnost, ali čak i ja vidim da je zakon.
Ne znam baš, ali hvala.
- Što si došla. - Želim podržati prijatelje.
Pokušavam nešto novo.
Kako jetra?
Zacijeljela je.
Kako si ti?
Ja sam super prošla.
Iako se po Mychalu to ne bi reklo.
Dao je ime svakom mom šavu i napisao im šest ljubavnih pjesama.
Jako mi je žao, Daisy.
Zaslužuješ najnevjerojatniju i najpažljiviju prijateljicu na svijetu.
Ne nekoga tko te umalo ubio.
Isuse, Holmsey.
Stvarno si stroga prema sebi.
Ako nisi skužila, već sam ti oprostila.
I žao mi je zbog Ayale.
Ne mora ti biti.
Da.
Mora.
Da, znaš biti naporna, ali nisi poput senfa.
Najnevjerojatnija si osoba koju poznajem.
Volim te.
Želim biti pokopana kraj tebe.
Imat ćemo zajednički spomenik.
Pisat će: „Holmsey i Daisy. Sve su radile zajedno.
Osim seksa.”
Nisam poput senfa, ali možda sam poput Indianapolisa.
Imali su usranu rijeku, ali nekako su se snašli.
Izgradili su dobar grad oko nje.
Ne sjajan, ali ne ni loš.
Minus četiri.
Mislim da si ti barem plus četiri. I ti i ovaj grad.
Njegova vizura.
Njegovi tuneli.
Ovaj most.
Ova kanalizacija.
Ova guma, ovaj betonski blok, ovaj...
- Što je to? - Čekaj, Daisy.
- Natrag! - Što je?
Nije li to...
Pogue's Run.
Daisy, ne zove li se mjesto gdje rijeka završava...
Ušće?
Ovo je Joggerovo ušće.
Što?
Nešto što je Pickett zapisao prije bijega.
Što je to?
Poruka za Davisa i Nou.
Ona najgora.
Misliš li da je skočio?
Da zovemo policiju?
Ne želim da sazna od nekog nasumičnog detektiva.
DVA MJESECA POSLIJE
Onda, kako izgledam?
Kao da želiš da ti se posreći.
- Previše je? Da se presvučem? - Ne, mama, izgledaš sjajno.
A pod time misli „seksi”.
Uđi!
Reci Evanu da će biti u nevolji ako se ne vratiš prije 23 h.
U velikoj nevolji!
Premlad si da izađem s tobom.
Bok, gđo Holmes.
Je li Aza ovdje?
Davise.
Ukrao sam ga od guštera.
Hvala.
Noah i ja se selimo.
Kamo?
U Colorado.
Noah će ići u posebnu školu.
Trebamo nov početak nakon svega ovoga.
Kad odlaziš?
Sutra.
Dobar si brat.
Smiješan izraz, zar ne?
Biti u ljubavi.
Ne možeš biti ni u čemu drugome.
Ni u prijateljstvu ni u nadi.
Jedino u čemu možeš biti je ljubav.
Ako sad ne odem, nikad neću otići.
U redu.
Doviđenja, Aza.
Možda će se vratiti.
Da.
Možda.
„Nitko ne govori 'doviđenja' ako te opet ne želi vidjeti.”
Daisy?
Da?
Misliš li da ću ikad moći biti s nekim?
Da.
Mislim da hoćeš.
Aza Holmes, mislim da ćeš imati ispunjen život.
Mislim da ćeš ići na faks i studirati što god želiš.
Imat ćeš karijeru.
MAGISTRA NEUROPSIHOLOGIJE
Kojom se ponosiš.
I mislim da ćeš biti s nekim.
S nekim sjajnim.
Mislim da ćeš doživjeti nevjerojatnu ljubavnu priču.
Mislim da ćeš jednog dana čak imati svoju obitelj.
Izgradit ćeš si život.
Znam to.
Ali neću ti lagati.
Mislim da će katkad biti teško.
Katkad ćeš misliti da se taj život ruši.
FLASTER
OPĆA BOLNICA INDIANAPOLIS
Ali uvijek ćeš ga iznova graditi.
I nikad nećeš biti sama.
Obećavam ti.
Jer ćeš uvijek voljeti i biti voljena.
A ljubav nas čini osobama kakve jesmo.
Ljubav nas čini stvarnima, Holmsey.
NEMA KRAJA KORNJAČAMA
Ni unutra ni van
Neodlučna
Nikad nisam mislila Da ću ovo morati raditi sama
Sad smo naopako
Ne vidimo
Priznat ću poraz Jedva da spavam
Hodala bih po vodi da mogu
Da budem voljena i shvaćena
Je li vrijedilo? Jesmo li učinili dobru stvar?
Dobru stvar
Nisam savršena, ali se trudim
Biram trenutak i skačem na glavu
Mnogo sam griješila
Sad je prekasno
Čekat ću pravi trenutak
On je najvažniji
Osjećaj nije dobar Zašto da se žurim?
U nijednom zlu ne vidim ništa dobro
Kad oklijevam Ništa me ne može razočarati
Hodala bih po vodi da mogu
Da budem voljena i shvaćena
Je li vrijedilo? Jesmo li učinili dobru stvar?
Dobru stvar
Nisam savršena, ali se trudim
Biram trenutak i skačem na glavu
Mnogo sam griješila
Sad je prekasno
Čekat ću pravi trenutak
Skačem
U vodu
Skačem
Čak i kad je teško
U vodu
Skačem
Čak i kad
Nisam savršena, ali se trudim
Biram trenutak i skačem na glavu
Mnogo sam griješila
Sad je prekasno
Čekat ću pravi trenutak
Čekat ću
Čekat ću pravi trenutak
U vodu
Skačem
U vodu
Skačem
NEMA KRAJA KORNJAČAMA
Da saznate više o opsesivno-kompulzivnom poremećaju
ili da nađete resurse koji vam mogu pomoći,
posjetite turtles.warnerbros.com (dostupno samo u SAD-u)
Prijevod titlova: Ivan Fremec